**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD-1585/2021

**656a**

# Spoločná správa

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa menia a dopĺňajú niektoré zákony (tlač 656)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Výbor Národnej rady Slovenskej republiky pre sociálne veci ako gestorský výbor **k vládnemu návrhu zákona**, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa menia a dopĺňajú niektoré zákony **(tlač 656)** (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

 Národná rada Slovenskej republiky uznesením č. 902 zo 16. septembra 2021 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky

 Výboru Národnej rady Slovenskej republiky pre hospodárske záležitosti a

 Výboru Národnej rady Slovenskej republiky pre sociálne veci.

Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

 Vládny návrh zákona, Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa menia a dopĺňajú niektoré zákony **(tlač 656) prerokovali a odporučili** Národnej rade Slovenskej republiky **schváliť**:

 Ústavnoprávny výbor Národnej rady Slovenskej republiky uznesením č. 359 zo 14. októbra 2021,

 Výbor Národnej rady Slovenskej republiky pre hospodárskej záležitosti uznesením
č. 222 z 18. októbra 2021,

 Výbor Národnej rady Slovenskej republiky pre sociálne veci uznesením č. 132 zo 14. októbra 2021.

**IV.**

 Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

1. V čl. I, 7. bode, § 30 ods. 2 sa na konci pripája čiarka a tieto slová: „pričom každý kontrolný orgán vykonáva kontrolu na svojom území“.

Legislatívno-technická úprava dopĺňajúca ustanovenie v súlade s čl. 5 smernice 2006/22/ES (čl. 2 ods. 5 smernice 2020/1057), ktorý ustanovuje povinnosť členských štátov vykonávať s inými členskými štátmi zosúladené kontroly týkajúce sa vodičov a vozidiel, a to najmenej 6-krát ročne za účasti najmenej dvoch členských štátov, pričom každý vykonáva kontrolu na svojom vlastnom území.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Gestorský výbor odporúča schváliť.**

1. V čl. I, 7. bode, § 30 ods. 2 sa nad slovom „predpisu“ odkaz 16a nahrádza odkazom 7 a vypúšťajú sa vety „Poznámka pod čiarou k odkazu 16a znie: „16a) Nariadenie (ES) č. 561/2006 v platnom znení. Nariadenie (EÚ) č. 165/2014 v platnom znení.“.“.

V tejto súvislosti sa v 10. bode, § 31 ods. 4 odkaz 16a nahrádza odkazom 7 dvakrát, v 12. bode, § 31a sa odkazy a poznámky pod čiarou 16b, 16c a 16d označia ako odkazy a poznámky pod čiarou 16a, 16b a 16c a zároveň sa upraví úvodná veta k týmto poznámkam pod čiarou a v 13. bode, § 33 písm. e) sa odkaz 16b nahrádza odkazom 16a.

Legislatívno-technická úprava s cieľom odstránenia duplicitnej, obsahovo totožnej poznámky pod čiarou, nakoľko odkaz 16a obsahovo zodpovedá navrhovanému odkazu 7 v čl. I bode 2 návrhu zákona.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Gestorský výbor odporúča schváliť.**

1. V čl. I, 9. bode, § 31 ods. 3 sa na konci prvej vety pripája čiarka a tieto slová: „pričom každý kontrolný orgán vykonáva kontrolu na svojom území“.

Legislatívno-technická úprava dopĺňajúca ustanovenie v súlade s čl. 5 smernice 2006/22/ES (čl. 2 ods. 5 smernice 2020/1057), ktorý ustanovuje povinnosť členských štátov vykonávať s inými členskými štátmi zosúladené kontroly týkajúce sa vodičov a vozidiel, a to najmenej 6-krát ročne za účasti najmenej dvoch členských štátov, pričom každý vykonáva kontrolu na svojom vlastnom území.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Gestorský výbor odporúča schváliť.**

1. V čl. I, 12. bode, § 31a ods. 1 predvetí a v 13. bode, § 33 písm. e) sa slová „vnútroštátnych predpisov Slovenskej republiky“ nahrádzajú slovami „všeobecne záväzných právnych predpisov“.

Legislatívno-technická úprava terminologicky precizuje ustanovenie v súlade so zaužívanou terminológiou.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Gestorský výbor odporúča schváliť.**

1. V čl. I, 12. bode, § 31a ods. 3 sa za slovo „zároveň“ vkladá slovo „žiadajúci“.

Legislatívno-technická úprava dopĺňa chýbajúce určenie orgánu členského štátu v súlade s čl. 8 ods. 2 smernice 2006/22/ES.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Gestorský výbor odporúča schváliť.**

1. V čl. I sa vypúšťajú 14., 16. a 36. bod.

Doterajšie body sa primerane prečíslujú.

Legislatívno-technická úprava v súlade s 26. bodom Prílohy č. 2, Legislatívno-technické pokyny, Legislatívnych pravidiel tvorby zákonov (č. 19/1997 Z. z.).

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Gestorský výbor odporúča schváliť.**

1. V čl. I, 17. bode v § 34 ods. 1 písm. k) sa odkaz „22b“ označuje ako odkaz „22aa“ a v úvodnej vete k poznámke pod čiarou a v poznámke pod čiarou sa označenie odkazu „22b“ označuje ako odkaz „22a“.

Legislatívno-technická úprava. V zmysle Legislatívnych pravidiel tvorby zákonov (č. 19/1997 Z. z.) sa poznámky pod čiarou a odkazy na poznámky pod čiarou číslujú priebežne (47. bod Prílohy č. 2, Legislatívno-technické pokyny).

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Gestorský výbor odporúča schváliť.**

1. V čl. I, 18. bode v § 34 ods. 2 písm. c) druhom bode sa odkaz „22c“ označuje ako odkaz „22ab“ a v úvodnej vete k poznámke pod čiarou a v poznámke pod čiarou sa označenie odkazu „22c“ označuje ako odkaz „22ab“.

Legislatívno-technická úprava. V zmysle Legislatívnych pravidiel tvorby zákonov (č. 19/1997 Z. z.) sa poznámky pod čiarou a odkazy na poznámky pod čiarou číslujú priebežne (47. bod Prílohy č. 2, Legislatívno-technické pokyny).

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Gestorský výbor odporúča schváliť.**

1. V čl. I, 21. bode, § 36 ods. 5 sa za slová „sfalšovaná alebo“ vkladajú slová „používa kartu vodiča,“.

Legislatívno-technická úprava terminologicky precizuje ustanovenie rovnako ako v bode 19.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Gestorský výbor odporúča schváliť.**

1. V čl. I, 42. bode, prílohe č. 1. časti A. písm. b) 10. bode v poznámke pod čiarou k odkazu 31d sa vypúšťajú slová „z 1. júla 1970 vyhlásená vyhláškou ministra zahraničných vecí č. 108/1976 Zb. v znení zmeny vyhlásenej vyhláškou č. 82/1984 Zb.“.

Legislatívno-technická úprava skracujúca citáciu medzinárodnej zmluvy v poznámke pod čiarou, keďže úplná citácia spolu s uvedením publikačného zdroja sa nachádza v poznámke pod čiarou k odkazu 8.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Gestorský výbor odporúča schváliť.**

1. V čl. I, 42. bode, prílohe č. 1. časti A. písm. f) poznámke pod čiarou k odkazu 31f sa slová „Čl. 16 ods. 2“ nahrádzajú slovami „Čl. 16 ods. 2 a 3“.

Legislatívno-technická úprava spresňujúca implementačné opatrenie k nariadeniu (ES) č. 561/2006 doplnením súvisiacich ustanovení v poznámke pod čiarou.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Gestorský výbor odporúča schváliť.**

1. V čl. I, 42. bode, prílohe č. 1. časti B ods. 1 písm. e) sa slová „podnikov, pokiaľ ide o úhradu ubytovania vodičov“ nahrádzajú slovami „dopravných podnikov, pokiaľ ide o úhradu nákladov vodiča na ubytovanie“.

Legislatívno-technická úprava terminologicky precizuje navrhované znenie jednak v kontexte prílohy č. 1 časti B., ako aj v nadväznosti na § 37 ods. 2 písm. e).

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Gestorský výbor odporúča schváliť.**

**V.**

 **Gestorský výbor** na základe stanovísk výborov k vládnemu návrhu, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa menia a dopĺňajú niektoré zákony **(tlač 656)** a v ich uzneseniach uvedených pod bodom III. tejto správy **odporúča** Národnej rade Slovenskej republiky návrh zákona v znení schválených pozmeňujúcich a doplňujúcich návrhov

**schváliť.**

**VI.**

 Gestorský výbor odporúča **hlasovať o návrhoch 1** **až 12** v štvrtej časti tejto spoločnej správy **spoločne** so stanoviskom gestorského výboru **schváliť.**

 **Spoločná správa** výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní **bola schválená** uznesením Výboru Národnej rady Slovenskej republiky pre sociálne veci
č. 136 z 19. októbra 2021.

Týmto uznesením výbor zároveň poveril spoločného spravodajcu **Jána Kerekrétiho,** aby na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Bratislava 19. októbra 2021

**Vladimír Ledecký v.r**

**predseda výboru**